《送黔江令严君时与令兄省解同寓京师》
明代·符锡

南金岂不连枝重，家学相承丽藻均。帝里几年同献赋，巴山一骑独将春。

音尘未介云鸿杳，德化俄惊□雉驯。棣萼暂分君莫讶，天涯旋旆即天津。

作者简介：江西新喻（今新馀）人。符观子。任明代《韶州府治舆图》一书主编。著作有《童蒙须知韵语》、《颖江渡稿》，撰《韶州府志》十卷。